laion/Wikipedia-Exotic huggingface dataset:
Izmail Korostovets

Izmail Vladimirovitš Korostovets (vene keeles Измаил Владимирович Коростовец) (1. juuli (vkj)/ 13. juuli 1863 – 19. märts 1933 Poznań) oli Venemaa sõjaväelane (kindralleitnant) ja riigitegelane. Aastatel 1907−1915 oli ta Eestimaa kuberner. Ta lõpetas 1884 paažikorpuse Peterburis ja asus 1885 ohvitserina teenima Preobraženski polku. 1904. aastast polkovnik (hiljem kindralmajor), Kuramaa kubermangu asekuberner 20. septembrist 1903 kuni 27. juulini 1907, Eestimaa tsiviilkuberner 11. juulist 1907 kuni 1915 ja senaator. Esimese maailmasõja puhkemise järel hakati Venemaa keisririigis saksapäraseid kohanimesid asendama venepärastega, nt Peterburi nimetati ümber Petrogradiks. 7. oktoobril 1914 otsustas Tallinna linnavolikogu kuberner Korostovetsi pealekäimisel muuta linna senine ametlik vene nimi Revel vanade leetopisside järgi Kolõvaniks. Tema abikaasa Maria Karlovna oli pärit Bockide suguvõsast. Pärast 1917. aasta revolutsioone asus ta ümber Poolasse. Püha Stanislavi ordeni III klass (6. detsember 1895) Püha Anna ordeni II klass (1906) Püha Vladimiri ordeni IV klass (6. detsember 1908) Püha Vladimiri ordeni III klass (28. september 1910) Püha Stanislavi ordeni I klass (6. juuli 1912) Püha Anna ordeni I klass (14. aprill 1915) Aleksander II ja Nikolai II nimetähed Preisimaa Punase Kotka orden IV järk Taani Dannebrogi ordu autäht Pärsia Lõvi ja päikese 2. klassi orden Prantsuse Auleegioni orden Suurbritannia Kuningliku Victoria Ordu rüütel-komandör (auliige), 10. juuni 1908 Eesti entsüklopeedia. Tallinn, Valgus, 1990. Lk 65 Endine Eestimaa kuberner I. W. Korostowets. Postimees nr 74, 29. märts 1933. lk 1 EESTI KOHALIK OMAVALITSUS JA LIIDUD 100. Lk 21 "Kuberner Korostovets ja novgorodlaste retked Eestimaale". Maa Hääl nr 40, 4. aprill 1938. lk 4 Maruwenestaja-kuberner peab end heategijaks. Postimees nr 5, 7. jaanuar 1933 The Edinburgh Gazette, 19. juuni 1908 lk. 663 N. Arciszewski. Maruvenestaja-kuberner peab end heategijaks. Tallinna Korostovets elab Poznanis ja jutustab oma mälestusi. On usus, et jättis eestlastele häid mälestusi. Postimees nr 5, 7. jaanuar 1933, lk 1 Korostovetsi teenistuskäik saidil grwar.ru Mineviku varjud: Kuberner Korostovets. Lääne Sõna, 6. jaanuar 1944
Muusikainstrument

Muusikainstrument ehk muusikariist ehk pill on muusikas heli tekitamise vahend. Sõltuvalt heliallikast jaotatakse muusikainstrumendid keelpillideks (kordofonid), puhkpillideks (aerofonid) ja löökpillideks (membranofonid ja idiofonid). Klahvpillideks nimetatakse instrumente, kus helide tekitamist juhitakse klaviatuuri abil. 19. sajandi teisel poolel võeti kasutusele muusikainstrumendid, mille heli tekib tänu elektrile. Märkus. Eesti kirjakeele normi alus ÕS ütleb järgmist: "muusikariist – pill, parem kui (muusika)instrument". Muusikainstrumentide alfabeetiline loend Muusikainstrumentide süstemaatiline loend Muusikainstrumentide liigitus Hornbosteli-Sachsi muusikainstrumentide liigitus Keraamiline muusikainstrument Sümfooniaorkestri pillirühmad Teadlased: muusikainstrumentide mängimine muudab nutikamaks, Postimees, 28. oktoober 2009
Sokrat Dirin

Sokrat Nikolajevitš Dirin (vene Сократ Николаевич Дирин; 24. juuni 1849 Demjansk – 1924 Staraja Russa) oli Venemaa keisririigi riigitegelane. Ta oli tõeline riiginõunik, Eestimaa asekuberner 8. juunist 1892 kuni aprill 1903, Novgorodi asekuberner 12. aprillist 1903 kuni 1914 ja salanõunik. Talle kuulus Novgorodi kubermangus Demjanski vallas asunud Zaselje (Усадьба "Заселье") mõis. Püha Stanislavi ordeni 2. ja 1. (1905) järk Püha Anna ordeni 2. (1893) järk Püha Vladimiri ordeni 4. ja 3. (1902) järk Беспамятство - тяжкий грех // Новгородские ведомости. — 8 июня 2002. — № 79.
Jukums Vācietis

Jukums Vācietis (vene keeles Иоаким Иоакимович Вацетис; 23. november (11. november vkj) 1873 Jaunlutriņi, Kuramaa – 28. juuli 1938 Moskva) oli Venemaa ja NSV Liidu sõjaväelane (2. järgu armeekomandör), rahvuselt lätlane. Jukums Vācietis kutsuti 1891 Venemaa sõjaväkke, 1897 lõpetas Vilno sõjakooli ja 1909 Nikolai Kindralstaabi Akadeemia. Ta võitles Esimeses maailmasõjas, oli 1915. aastast polkovnik, 1916. aasta oktoobris määrati ta 6. Zemgale läti kütipolgu komandöriks. Oktoobrirevolutsiooni ajal läks Vācietis koos oma lätlastest koosneva polguga nõukogude võimu toetajate poolele ja vastavalt 12. armees moodustatud sõjarevolutsioonikomitee ülesandele osales Valga linna hõivamisel, mis oli Ajutise Valitsuse vägede valduses. Samuti osales ta Ajutise Valitsuse vägede Mogiljovis asunud Kõrgema Ülemjuhatuse peakorteri hõivamises ja likvideerimises, sest see ei allunud Nõukogude Venemaa Rahvakomissaride Nõukogu korraldustele. 1917. aasta detsembris sai Vācietis Kõrgema Ülemjuhatuse Peakorteri juures asuva Revolutsioonilise Välistaabi operatiivosakonna ülemaks, 1918 astus Punaarmeesse. Aprillist 1918 oli ta Läti kütidiviisi ülem, kelle juhtimisel suruti Moskvas 6.–7. juulil 1918 maha vasakesseeride ülestõus. 18. juulist kuni 28. septembrini 1918 Saksamaa Keisririigi ja Vene SFNV vahel alanud sõjategevuses oli Vācietis Idarinde juhataja, 6. septembrist 1918 8. juulini 1919 Nõukogude Vabariigi Relvajõudude ülemjuhataja (Главнокомандующий вооружёнными силами Республики). 1919. aasta juulis vahistati Vācietis kahtlustatuna osalemises valgekaartlikus vandenõus, oktoobris aga vabastati Ülevenemaalise Kesktäitevkomitee Presiidiumi otsusega, "kuna ei olnud alust kahtlustada endist ülemjuhatajat kontrrevolutsioonilises tegevuses", kuid kõrvaldati sõjaväge juhatamisest. 1919. aasta oktoobrist oli ta Revolutsioonilise Sõjanõukogu käsutuses eriti tähtsate ülesannete täitmiseks. 1921. aastast oli Vācietis Tööliste ja Talupoegade Punaarmee Sõjaväeakadeemias (alates 1925 M. V. Frunze nimeline Sõjaväeakadeemia) sõjaajaloo õppejõud, professor ja teaduskonna vanemjuhendaja. 1934. aastast oli ta NSV Liidu Kaitse Rahvakomissariaadi käsutuses. Vācietis vahistati 29. novembril 1937. Süüdistatuna spionaažis ja kontrrevolutsioonilises terroritegevuses mõisteti ta 28. juulil 1938 surma ja lasti samal päeval maha. Rehabiliteeriti 1957.
Vilno sõjakool

Vilno sõjakool (kuni 1910 Vilno Jalaväe Junkrukool; vene keeles Виленское военное училище) oli aastatel 1864–1917 tegutsenud Venemaa Keisririigi sõjaväeline õppeasutus, mis andis militaarharidust jalaväe allohvitseridele ja nooremohvitseridele. Sõjakoolid Vilnos ja Moskvas asutati 29. oktoobril 1864 keiser Aleksander II käsul. Vilno sõjakool hakkas tööle Aleksandri kadetikorpuse varasemates ruumides, vastavalt sõjakooli vajadustele neid laiendati. Algul oli sõjakoolis 200 junkrukohta, 1874. aastal suurendati õppekohtade arv 300-ni. Õppetöö toimus nooremas ja vanemas astmes. 1901. aastal reorganiseeriti kool kolmeaastase õppeajaga kooliks ning koolilõpetajad said alamporutšiku auastme. Aastail 1904–1905 suurendati sõjakooli õppurite arvu 400-ni, kes olid jagatud 4 roodu. 1906. aastal võimaldati kooli astuda ka podporutšikutel ja praporštšikel, kes olid ülendatud sellele auastmele isikliku vapruse eest sõjategevuses. Pärast Esimese maailmasõja algust hakkasid koolis toimuma neljakuulised kiirendatud kursused ja kooli isikkoosseis suurendati 500-lt kuni 900 junkruni. Sõjategevuse käigus evakueeriti sõjakool 1915. aastal Poltavasse, ametlikult lõpetas kool tegevuse 2. jaanuaril 1918. kolonel Jaan Junkur Eesti kaitsejõudude ülemjuhataja Johan Laidoner kindralmajor Andres Larka kindralmajor Dimitri Lebedev kindralleitnant Paul Lill kolonel Viktor Puskar kindralmajor Ernst Põdder kolonel Oskar Raudvere kindralmajor Rudolf Reimann kolonel Jaan Rink kindralmajor Tõnis Rotberg kolonel Villem Saarsen kindralmajor Juhan Tõrvand kindralmajor Richard Tomberg kindralmajor Aleksander Tõnisson kindralmajor Johan Unt kindralmajor Jaan Soots kolonel Eduard-Alfred Kubbo kolonelleitnant Hans-Karl Ainson kindralmajor Aleksei Vandam Läti Vabariigi sõjaminister Jānis Balodis Vidzeme diviisi komandör Kārlis Goppers 2. järgu armeekomandör Jukums Vācietis Leedu armee ülemjuhataja Silvestras Žukauskas kindralleitnant Kazys Ladiga kindralleitnant Konstantinas Žukas kindralleitnant Pranas Liatukas kolonelleitnant Karl Abel Виленское пехотное юнкерское военное училище Vilniuse sõjakooli rinnamärkidest leedu keeles,inglise keeles
Aleksandr Jevreinov (1873−1928)

Aleksandr Aleksandrovitš Jevreinov (vene Александр Александрович Евреинов; 7. jaanuar 1873 – 27. mai 1928) oli Venemaa keisririigi riigitegelane. Ta oli riiginõunik, hiljem tõeline riiginõunik, Eestimaa kubermangu asekuberner 22. märtsist 1910 kuni 29. novembrini 1914 ja Pensa tsiviilkuberner 29. novembrist 1914 kuni 29. aprillini 1917. Pärast 1917. aasta Oktoobrirevolutsiooni emigreerus Prantsusmaale. Püha Anna ordeni 2. järk Püha Vladimiri ordeni 4. järk "Евреинов Александр Александрович (1873 – 1928)". Originaali arhiivikoopia seisuga 12. detsember 2007. Vaadatud 13. juulil 2009.
Seattle (pealik)

Seattle (ka Sealth, Seathle, Seathl või See-ahth, umbes 1786 – 7. juuni 1866) oli suquamishi ja duwamishi indiaanihõimude juht praeguse Ameerika Ühendriikide Washingtoni osariigi alal. Tema järgi on nimetatud Seattle'i linn. Umbes 1854. aastal pidas ta oma kuulsaks saanud kõne. Selle algversioon ei ole säilinud, praegu levinud versioon kirjutati 1960. aastail telesaate jaoks. Dr. Henry A. Smithi poolt kirjapandud versioon tänab valgeid nende heatahtlikkuse eest, nõuab, et indiaanlastele oleks tagatud ligipääs nende matmispaikadesse ning mainib kontraste kristluse ja indiaani filosoofia vahel. Üldiselt on viidatud, et tema kõne sisaldas ka tugevat palvet põlislooduse hoidmiseks, kuigi selle kohta puuduvad tõendid. Pealik Seattle´i kõne (1854) Eesti Loodus, jaanuar 2000
Aleksei Vassilevski

Aleksei Petrovitš Vassilevski (vene Алексей Петрович Василевский; 1841 – 1893) oli Venemaa jurist, publitsist ja riigitegelane. Ta õppis Peterburis õigusteadust, oli kammerjunkur, riiginõunik, Volõõnia kubermangu asekuberner 12. juunist 1874 kuni 19. aprillini 1882, Tšernigivi kubermangu asekuberner 19. aprillist 1882 kuni 19. detsembrini 1885, tõeline riiginõunik ja Eestimaa kubermangu asekuberner 19. detsembrist 1885 kuni 4. aprillini 1891. "Сборник узаконений и распоряжений о крестьянах Эстляндской губернии", Ревель, 1888 "Заметки о законоположениях, касающихся крестьян Прибалтийских губерний.", Ревель, 1890 "Сборник узаконений и распоряжений о крестьянах Прибалтийских губерний. 1. О паспортах ; О перечислениии ; О переселении ; О податных разчетных книжках", Ревель, 1891 "Записка об Эстляндском частном дворянском заемном банке.", С.-Петербург 1891 "Положение о крестьянах Эстляндской губернии 5 июля 1856 г.: со включением изменений и дополнений по сентябрь 1891 г.", Ревель, 1891 "Справочная книга о законах, касательно крестьян прибалтийских губерний.", Москва, 1892 "Сборник узаконений и распоряжений о крестьянах Прибалтийских губерний. 3. О народном продовольствии ; О волостных кассах ; Об общественном призрении", Москва, 1893 "Сборник узаконений и распоряжений о крестьянах Прибалтийских губерний. 4., Положение о волостном общественном управлении в Прибалтийских губерниях", Ревель, 1894 ВАСИЛЕВСКИЙ, Алексей Петрович Императорское Училище Правоведения и Правоведы в годы мира, войны и смуты
Adolf Tillo

Adolf Andrejevitš Tillo (vene Адольф Андреевич Тилло; 11. november 1846 – oktoober 1918 Saratov) oli Venemaa riigitegelane. Ta oli kolleegiuminõunik, Eestimaa kubermangu asekuberner 28. märtsist 1885 kuni 19. detsembrini 1885, riiginõunik, Saraatovi kubermangu asekuberner 19. detsembrist 1885 kuni 24. novembrini 1888, tõeline riiginõunik, Stavropoli kubermangu asekuberner 24. novembrist 1888 kuni 18. veebruarini 1893. Püha Stanislavi ordeni 2. järk (1878) Püha Anna ordeni 2. järk (1881) Püha Vladimiri ordeni 4. järk (1885) Дары Саратовской ученой архивной комиссии
1689

◄ | 16. sajand | 17. sajand | 18. sajand | ► ◄ | 1650. aastad | 1660. aastad | 1670. aastad | 1680. aastad | 1690. aastad | 1700. aastad | 1710. aastad | ► ◄◄ | ◄ | 1685 | 1686 | 1687 | 1688 | 1689 | 1690 | 1691 | 1692 | 1693 | ► | ►► 1689. aasta (MDCLXXXIX) oli 17. sajandi 89. aasta. 8. veebruar – Briti parlament teatas kuningas James II troonist loobumisest. 13. veebruar – Oranje William ja tema abikaasa Mary kuulutati Suurbritannia ja Iirimaa valitsejateks. 18. aprill – Kuulus revolutsioon: Bostonis puhkes ülestõus, Uus-Inglismaa dominiooni ametnikud vahistati. 19. aprill – Tulekahjus hävis Amalienborgi loss Kopenhaagenis. Hukkus 171 inimest. 12. mai – Inglismaa ja Holland ühinesid Augsburgi Liigaga. 27. august – Hiina ja Venemaa sõlmisid Nertšinski lepingu. Inglismaal võttis parlament vastu Õiguste deklaratsiooni (Bill of Rights). Samuel Richardson, inglise kirjanik ja trükkal 16. aprill – Aphra Behn, inglise kirjanik 19. aprill – Kristiina, Rootsi kuninganna
Andrus Ausmees

Andrus Ausmees (16. oktoober 1960 – 26. detsember 2008 Rootsi) oli eesti füüsik. Ta lõpetas 1979. aastal Kingissepa keskkooli ja 1984. aastal Tartu ülikooli tahkisefüüsikuna. Seejärel läks ta tööle Teaduste Akadeemia füüsika instituuti. Tema esimese teadustöö teemaks oli elektronemissiooni ergastusspektrite uurimine ja elektron-foononrelaksatsiooni arvutimodelleerimine. Aastal 1989 võttis ta osa eksperimendiseeriast Lundi Ülikooli sünkrotronkiirguse laboris MAX-lab. 1991. aastal kaitses Ausmees doktoritöö teemal "Röntgenelektronemissioon ja elektron-foonon-vastastikmõju leelishalogeniidkristallides", mis oli esimene füüsikaalane doktoritöö taasiseseisvunud Eestis. 1992. aastal asus ta tööle Uppsala ülikooli, kus ta jätkas eksperimente sünkrontonkiirguse laboris Max-lab. Ausmees andis oma teadusliku tegevusega märkimisväärse panuse röntgenikiirguse resonantse mitteelastse mittekiirgusliku (Auger-Ramani1) hajumise uuringutesse. Tsiteerimiste indeksi Web of Science3 järgi on Andrus Ausmees 1986–2001 ilmunud kuuekümne teadusartikli kaasautor. Ta on maetud Kudjape kalmistule. Urmas Kiil: "In memoriam Andrus Ausmees – esimene teadusdoktor taasiseseisvusajal. Oma Saar, 29. juuni 2009 (arhiivikoopia seisuga 23. november 2014) Andrus Ausmees Eesti Teadusinfosüsteemis. Sisaldab 1985-2001 ilmunud publikatsioonide loetelu.
Einar Tammur

Einar Tammur (1960 Tartu – 4. märts 2004 Tartu) oli eesti ornitoloog ja looduskaitsja. 1978. aastal lõpetas ta Kanepi gümnaasiumi. Ta õppis Luua metsanduskoolis ja Eesti Põllumajandusakadeemias metsandust. Tegeles kotkaste ja toonekurgede kaitsega. Ta oli looduskaitseühingu Kotkas asutaja ja juhataja, Alam-Pedja looduskaitseala loomise ettepaneku tegija ja kaitseala juhataja 1994–2004. Vilistlased 1978 Kanepi Gümnaasium (vaadatud 2. mail 2015) "Suri loodusemees Einar Tammur" Postimees, 8. märts 2004 Einar Tammur Alam-Pedja matkaradadest
1688

◄ | 16. sajand | 17. sajand | 18. sajand | ► ◄ | 1650. aastad | 1660. aastad | 1670. aastad | 1680. aastad | 1690. aastad | 1700. aastad | 1710. aastad | ► ◄◄ | ◄ | 1684 | 1685 | 1686 | 1687 | 1688 | 1689 | 1690 | 1691 | 1692 | ► | ►► 1688. aasta (MDCLXXXVIII) oli 17. sajandi 88. aasta. ... 22. märts (vkj 12. märts) – Eestimaa provintsiaalkonsistoorium teatas, et "vahelmine kirjaviis" (ck asemel kk, ä võtmine tähestikku) on heaks kiidetud, kuid tähed c, ch, f, ph, tz, x ja topelt s tuleb eesti keelde jätta. Liivimaal hakati redutseerima ehk riigistama ka neid aadlike mõisaid, mis kuulusid neile enne Rootsi valitsusaega Liivimaal. Bengt Gottfried Forselius sõitis taas (sõitis sinna ka 1686) Stockholmi, kus ta määrati Eesti- ja Liivimaa talurahvakoolide inspektoriks. Tagasiteel uppus laev Läänemerel tormis koos Forseliusega. Uueks talurahvakoolide inspektoriks määrati Forseliuse õepoeg Johann Hornung. ... ... ... Heino Rannap, Eesti kooli ja pedagoogika kronoloogia Eesti ajalugu: kronoloogia. 2007. Koostanud Sulev Vahtre. Teine trükk. Kirjastus Olion. Lk 85
EAA

EAA on mitmetähenduslik lühend. Eesti Ajalooarhiiv (praegune Rahvusarhiiv) Eesti Arhiiv Austraalias Eesti Agraarökonomistide Assotsiatsioon Euroopa kergejõustikuliit ...
ICarly

"iCarly" on Ameerika Ühendriikide telesari kanalil Nickelodeon. Sari räägib Carly Shayst – tüdrukust, kes teeb koos sõbranna Sam Pucketti ja sõber Freddie Bensoniga veebisõud. Carly elab koos oma vanema venna Spencer Shayga. Spencer on skulptor, kellel on alailma pööraseid ideid, näiteks kahemeetrise kohvitassi ehitamine. Sam on Carly parim sõbranna, kellele meeldib inimesi kiusata ning süüa sinki, veiseliha ja ribi. Freddie on poiss, kes on terve oma elu olnud Carlysse armunud. Nad elavad ühes kortermajas ja on naabrid. Nende sõus võib näha kõike, näiteks üritatakse teha maailma pikima sõu maailmarekordit, mistõttu sõu peaks kestma 24 tundi ja 8 minutit. Kui oli täis juba 24 tundi, tuli elektrikatkestus ja ettevõtmine luhtus. Carly Shay – Miranda Cosgrove Freddie Benson – Nathan Kress Sam Puckett – Jennette McCurdy Spencer Shay – Jerry Trainor Gibby Gibson – Noah Munck Marissa Benson – Mary Scheer Nevel Papperman – Reed Alexander Lewbert – Jeremy Rowley Sarja koduleht
1687

◄ | 16. sajand | 17. sajand | 18. sajand | ► ◄ | 1650. aastad | 1660. aastad | 1670. aastad | 1680. aastad | 1690. aastad | 1700. aastad | 1710. aastad | ► ◄◄ | ◄ | 1683 | 1684 | 1685 | 1686 | 1687 | 1688 | 1689 | 1690 | 1691 | ► | ►► 1687. aasta (MDCLXXXVII) oli 17. sajandi 87. aasta. 5. juuli – Ilmus Isaac Newtoni teose "Philosophiæ Naturalis Principia Mathematica" esmatrükk. 12. august – Lotringi hertsog Charles V ja Badenn-Badeni markkrahv Ludwig Wilhelm lõid Mohácsi lahingus Türgi Süleyman Paša vägesid. 26. september – Veneetslased ründasid Francesco Morosini juhtimisel Ateena Akropoli lahingus türklasi. Parthenon sai lahingus kannatada. Algas laialdane talurahvakoolide asutamine. sügis – praost Johann Matthäus Embken avas Vigala kiriku juures leerimajas kooli. 23. veebruar – Otto Gustav Douglas, Eestimaa kuberner 1738–1740 28. jaanuar – Johannes Hevelius, poola astronoom 19. märts – René-Robert Cavelier, Sieur de La Salle, prantsuse maadeuurija 10. november – Georg von Stackelberg, baltisaksa päritolu Rootsi sõjaväelane ja mõisnik 14. november – Nell Gwyn, inglise näitleja 16. detsember – William Petty, inglise majandusteadlane Heino Rannap, Eesti kooli ja pedagoogika kronoloogia
Marie Voore

Marie Voore (kuni 1922. aastani Marie Ilves, 1922–1926 Marie Vormansik; 12. oktoober 1896 Taevere vald, Viljandimaa – juuni 1974) oli eesti keemik ja õpetaja. Õppis aastatel 1917–1918 Tartu Ülikooli füüsika-matemaatika- ja aastatel 1919–1923 matemaatika-loodusteaduskonnas, lõpetas 1923. aastal keemiamagistrina (mag chem). Akadeemiliselt oli ta EÜS Põhjala liige. 1923–1926 Tallinna Kaarli gümnaasiumi loodusloo õpetaja, alates 1926 Kloostri algkooli õpetaja. Kloostri põllumeeste konvendi liige, Rahvuskogu esimese koja ainus naiskandidaat (12. valimisringkonnas). Tema õde oli esimene eesti naisarhitekt Paula Ilves-Delacherie. Ta abiellus 1922. aastal Jüri Voorega (tollal Georg Vormansik, 1899–1985). Tema poeg oli soomepoiss ja Kanada arhitekt Kaljo Voore. Mari Voore uudistalus. Uus Eesti nr 314, 19. november 1936. Lk 7 Album Academicum Universitatis Tartuensis 1918-1944 Haud Tallinna Metsakalmistul
Marie Ilves

Marie Ilves (22. jaanuar 1892 Narva – 8. jaanuar 1969 Tallinn) oli eesti näitleja.
August Vaigo

August Vaigo (kuni 1935. aastani August Vassil, 16. oktoober 1908 Jõgeva mõis, Tartumaa – 21. jaanuar 1988 Bingley) oli eesti jurist. Õppis 1931–1932 ja 1940–1941 Tartu Ülikooli põllumajandus- ja 1932–1936 (lõpetas cum laude) õigusteaduskonnas, mag. jur. 1939 (Eesti põllutööliskonna tööõnnetus- ja haigusvastane kindlustus), D. Soc. Sc. 1964 (Leedsi ülikool; The Organization and Control of Public Enterprise in Scandinavia), EÜS Põhjala vilistlane. 1932–1935 töötas Belgia asekonsulaadis Tartus, 1935–1936 Teedeministeeriumis, alates 1936. aastast Maatööliste ja Väikemaapidajate Koja peasekretär ja Tariifinõukogu liige. Põgenes 1944 Saksamaale, 1947 siirdus Inglismaale. Enn Saluveer, 1988. Dr. August Vaigo In memoriam. Eesti Hääl (London), nr 1876, 5. veebruar. Lk 4
1686

◄ | 16. sajand | 17. sajand | 18. sajand | ► ◄ | 1650. aastad | 1660. aastad | 1670. aastad | 1680. aastad | 1690. aastad | 1700. aastad | 1710. aastad | ► ◄◄ | ◄ | 1682 | 1683 | 1684 | 1685 | 1686 | 1687 | 1688 | 1689 | 1690 | ► | ►► 1686. aasta (MDCLXXXVI) oli 17. sajandi 86. aasta. ... Liivimaa kindralkuberneriks saab Rootsi kuninga meelne Jacob Johann Hastfer. Tema karmil juhtimisel hakatakse varasemast märksa laiaulatuslikumalt mõisaid riigistama. Detsember: Bengt Gottfried Forselius reisib koos kahe oma parima õpilasega (Ignatsi Jaak ja Pakri Hansu Jüri) Stockholmi. Stockholmis kohtuvad nad ka Rootsi kuningaga, kes hindab poiste teadmisi kõrgeks ja ühtlasi annab mõlemale poisile kuldraha. Rootsi kuningas Karl XI andis korralduse avada igas Eesti- ja Liivimaa kihelkonnas kool ja määrata koolmeistrile elatiseks veerand adramaad. Esimese eestikeelse piibliväljaandena ilmus lõunaeestikeelne "Uus Testament" ("Wastne Testament"), mille tõlkisid ja toimetasid Kambja pastor Andreas Virginius ja tema poeg Adrian. Ilmus Forseliuse esimene eestikeelne aabits.[küsitav][viide?] Narva linnas võeti asjaajamiskeelena kasutusele rootsi keel. 31. jaanuar – Hans Egede, norra luterlik vaimulik, misjonär ja kolonisaator, esimene Gröönimaa uurija 5. mai – Karl Gustav von Patkul, Rootsi ja Venemaa sõjaväelane, Liivimaa maanõunik 24. mai – Daniel Gabriel Fahrenheit, saksa füüsik, leiutaja ja mõõteriistade valmistaja 30. mai – Heinrich Johann Friedrich Ostermann, saksa päritolu Venemaa Keisririigi riigitegelane, krahv 7. juuni – Adolf Friedrich III (Mecklenburg), Mecklenburg-Strelitzi hertsog 6. juuli – Antoine de Jussieu, prantsuse loodusteadlane 27. juuli – Giuseppe Simone Assemani, orientalist 10. august – Christian Gabriel Fischer, saksa õpetlane 3. detsember – Jakob Johann von Tiesenhausen, baltisakslasest Rootsi sõjaväelane ja Eestimaa rüütelkonna peamees 26. aprill – Magnus Gabriel De la Gardie, Rootsi väejuht ja riigitegelane 8. november – Anders Torstenson, Rootsi riigimees 5. detsember – Nicolaus Steno, Taani päritolu geoloog ja anatoom Eesti ajalugu: kronoloogia. 2007. Koostanud Sulev Vahtre. Teine trükk. Kirjastus Olion. Lk 85 Heino Rannap, Eesti kooli ja pedagoogika kronoloogia
Rudolf Rokk

Rudolf Rokk VR II/3 (16. juuli 1892 – 17. veebruar 1930 Tallinn) oli Eesti sõjaväelane (major). Teenis 1. Jalaväerügemendis ja Skouts Üksikus Jalaväepataljonis, oli viimase ülema kohusetäitja.
Verner Püss

Verner Püss (1. mai 1905 Virumaa – 25. aprill 1981 Tallinn) oli Eesti sõjaväelane (kapten). Teenis 1. Suurtükiväegrupis ja Sõjavägede Staabis. Arreteeriti 28. juunil 1941. Ohvitseride andmekogu
Valdeko Aalperk

Valdeko Aalperk (aastani 1929 Valdeko Alberg, aastani 1936 Valdeku Aalberg, 22. märts 1907 Sauevälja küla, Vao vald, Virumaa – 9. juuli 1944 Taišetlag, Taišet, Irkutski oblast) oli Eesti sõjaväelane (leitnant). Valdeko Aalperk sündis küla sepa Jüri Aalbergi pojana. Teenis Eesti sõjaväes aastail 1928–1940, lõpetas aastal 1929 Sõjakooli aspirantide kursused. Lõpetas aastal 1931 ohvitseride klassi nooremleitnandina suurtükiväe erialal. Algul teenis 1. suurtükiväerügemendis rühmaülemana. Hiljem, aastail 1936–1938 oli Lahingukooli õppejõud Tondil. Lõpetas Kõrgema Sõjakooli juunis 1940. Määrati praktikale Sõjavägede staabi 2. (luure) osakonda. Aalbergi viimane Eesti auaste oli leitnant. Septembris 1940 viidi Aalperk üle Punaarmee 22. Eesti korpuse 180. laskurdiviisi Väike-Maarjas asunud 627. suurtükiväepolgu patareikomandöriks vanemleitnandi auastmes. Aalperk vangistati 12. juunil 1941 Värska suvelaagris ning küüditati Petserist ja viidi vangina Norillagi. Süüdistuse esitas Valdeko Aalperkile uurija Bõkov 27. septembril 1941. Süüdistuse kohaselt oli ta nõukogudevastaselt meelestatud, suhtus eitavalt nõukogude korra kehtestamisse Eestis ja levitas kaotusmeeleolusid enne, kui sõda oli veel alanud. Erinõupidamine mõistis Aalperkile 5. septembril 1942 kaheksa aastat laagrit. Aalperk viidi Norillagist 1943. aastal Taišetlagi, kus ta suri. Jaak Pihlau. Auraamat Eesti Vabariigi kaadriohvitseridele. Tallinn: Umara 2007, lk 40. Ohvitseride andmekogu
Kompimine

Kompimine ehk kompimismeel (ingl. k. touch või tactition) on võime puudutades kindlaks teha esemete kuju, suurust ja mehaanilisi omadusi. Sarnaselt kuulmisega eeldab kompimismeel mehaaniliste stiimulite detekteerimist ning arvatakse seetõttu mehhanosensatsiooni alla. Traditsiooniliselt peetakse kompimist üheks viiest klassikalisest meelest. Kompimiselundid Taktiilne kommunikatsioon "Kompinine" 1989. Eesti Entsüklopeedia 4. köide. Kirjastus Valgus